**Hollow Knight** on Team Cherryn kehittämä ja julkaisema metroidvania-videopeli. Peli julkaistiin Linuxille, macOS:lle ja Microsoft Windowsille vuonna 2017 ja Nintendo Switchille, Playstation 4:lle ja Xbox Onelle vuonna 2018.

Pelaaminen
----------

Peli on 2D-Metroidvania-peli, joka sijoittuu kuvitteelliseen muinaiseen valtakuntaan nimeltä Hallownest. Pelaaja ohjaa hyönteismäistä, hiljaista ja nimetöntä ritaria tutkiessaan maanalaista maailmaa. Ritari käyttää naulaksi kutsuttua kartionmuotoista miekkaa sekä aseena että vuorovaikutuksessa ympäristönsä kanssa.

Useimmilla pelin alueilla pelaaja kohtaa vihamielisiä ötököitä ja muita olentoja. Lähitaisteluun kuuluu naulan iskeminen vihollisiin lyhyellä etäisyydellä. Pelaaja voi myös oppia loitsuja, mikä mahdollistaa pitkän kantaman hyökkäykset. Lyödyt viholliset pudottavat pelin valuuttaa nimeltä Geo. Ritari aloittaa pelin rajallisella määrällä naamioita, jotka merkitsevät hahmon terveydentilaa. Vahingon ottaminen vihollisilta ja ympäristöstä kuluttaa naamioita. Pelaaja voi parantaa itseään (pelissä "focus") käyttämällä Sielua ("Soul"). Jos kaikki naamiot katoavat, ritari kuolee ja Shade ilmestyy paikalle. Kuollessaan pelaaja menettää kaiken Geon ja voi kantaa pienemmän määrän Soulia. Pelaajan täytyy voittaa Shade palauttaakseen menetetyn valuutan ja voidaakseen kantaa normaalia määrää Sielua. Peli jatkuu viimeiseltä penkiltä, jolla pelaaja on istunut. Penkit ovat hajallaan pelimaailmassa ja toimivat tallennuspisteinä.

Pelin edetessä ritari saa uusia kykyjä ja tulee voimakkaammaksi. Pelaaja voi päivittää ritarin naulaa, jolloin se tekee enemmän vahinkoa. Pelaaja voi myös lisätä maksimiterveyttään keräämällä naamionpaloja ("mask shards"), ja Sielun määrää keräämällä sieluastioita ("soul vessels"). Pelin edetessä pelaaja myös saa käyttöönsä useita hyökkäysloitsuja, jotka kuluttavat Sielua. Ympäri pelimaailmaa löytyy amuletteja ("charms"), jotka parantavat ritarin ominaisuuksia erinäisin tavoin  

Monet alueet sisältävät haastavampia vihollisia (pomoja), joita pelaaja saattaa joutua voittamaan edetäkseen pelissä edelleen. Joidenkin pomojen tappaminen antaa pelaajalle uusia kykyjä. Myöhemmin pelissä pelaaja saa "uni-naulan", legendaarisen terän, joka voi "leikata läpi verhon unien ja heräämisen välillä". Sen avulla pelaaja voi kohdata haastavampia versioita pomoista ja rikkoa esteen viimeiseen pomoon pääsyn tieltä.

Kehitys
-------

Peli julkistettiin Kickstarterissa marraskuussa 2014 ja saavutti alkuperäisen joukkorahoitustavoitteensa joulukuussa samana vuonna. Peli saavutti beta-vaiheen syyskuussa 2015 ja jatkoi venyvien tavotteiden saavuttamista sisällön lisäämiseksi pelimoottorin vaihdon Stencylistä Unityyn jälkeen. Peli suunniteltiin julkaistavaksi Windows, macOS ja Linux -alustoille.

Kehittämistä rahoitettiin osittain Kickstarter-yhteisrahoituskampanjalla, joka keräsi 57 000 dollaria vuoden 2014 loppuun mennessä.

Pelin Nintendo Switch versio julkistettiin tammikuussa 2017 ja julkaistiin 12.6.2018. Team Cherry alun perin suunnitteli tehdä heidän pelinsä saataville Wii U:lle, mutta se siirtyi lopulta Switchille.

Ensimmäinen ilmainen suuri lisäsisältöpäivitys nimeltään "Hidden Dreams" julkaistiin 3. päivä elokuuta 2017. Päivitys sisältää kaksi uutta pomovastusta kohdattavaksi, kaksi uutta kappaletta ääniraitaan, uuden pikamatkaamisjärjestelmän ja uuden Stag Stationin tutkittavaksi. Sisältöön pääsee käsiksi missä tahansa vaiheessa peliä, mutta on kannattavaa odottaa loppupeliin vaikeustason takia.

Team Cherry julkaisi toisen ilmaisen lisäsisältöpäivityksen 26. lokakuuta 2017. Päivityksen nimi on "The Grimm Troupe" ja se sisältää uusia merkittäviä tehtäviä, uusia pomotappeluita, uusia charmeja, uusia vihollistyyppejä ja muuta sisältöä.

23.08.2018 Team Cherry julkaisi neljännen ja viimeisen ilmaisen sisältöpäivityksen PC:lle ja Switchille. "Godmaster" päivitys lisäsi peliin uusia NPC-hahmoja, haasteita, musiikkia ja salaisuuksia.

Seuraaja
--------

Pelin jatko-osa, Hollow Knight: Silksong on kehitteillä ja se on tarkoitus julkaista Microsoft Windowsille, Macille, Linuxille ja Nintendo Switchille. Team Cherry kertoo, että "enemmän alustoja voi tapahtua tulevaisuudessa." Team Cherry oli aiemmin suunnitellut tämän pelin ladattavana sisältönä. Hollow Knightin Kickstarter-kannattajat saavat myös Silksongin ilmaiseksi, kun se julkaistaan.

Vastaanotto
-----------

Jed Whitetaker Destructoidista ylisti *Hollow Knightia* "Pelaamisen mestariteoksena ... ja taiteena, joka kelpaisi museoonkin" ja Tom Marks PC Gameristä kutsui sitä "uudeksi klassikoksi".

Kriitikot mainitsivat pelin tappelumekaniikan yksinkertaisena, yllätyksellisenä  tai vivahteikkaana.

### Myynti

Helmikuuna 2019 *Hollow Knight* on myynyt yli 2 800 000 kopiota. *Hollow Knightia* oltiin myyty yli 1 250 000 kopiota heinäkuussa 2018.
Peli oli myynyt yli 500 000 kopiota marraskuussa 2017 ja se ylitti 11. kesäkuuta 2018 miljoona myytyä kappaletta Windowsilla, macOS:llä ja Linuxilla yhteensä. Nintendo Switchillä peli myi yli 250 000 kopiota julkaisun jälkeisellä kahdella viikolla.

Lähteet
-------

1. ↑  Hollow Knight Mac Debut Delay  22.2.2017. Team Cherry. Viitattu 23.5.2019.
2. ↑  Team Cherry: Hollow Knight Info Sheet *docs.google.com*.  7.7.2016.  Arkistoitu 24.4.2019. Viitattu 23.5.2019. (englanniksi)
3. ↑
4. ↑  Walker, John: Hollow Knight feels too familiar, despite being a solid metroidvania *Rock, Paper, Shotgun*.  2.3.2017.  Arkistoitu 12.7.2017. Viitattu 18.5.2018.
5. 1 2 3  Team Cherry: *Hollow Knight Game Manual*. Team Cherry.
6. 1 2  Jason Venter: Hollow Knight beginner's guide *Polygon*.  20.7.2018 Viitattu = 25.5.2018.
7. 1 2  Hollow Knight *Kickstarter*.
8. ↑  Team Cherry: Hollow Knight  19.11.2014. Kickstarter. Viitattu 23.5.2019.
9. ↑  Cousins, Jon: Feature: Bugging Out With Hollow Knight's Team Cherry.  *Nintendo Life*, 21.1.2018. Artikkelin verkkoversio. Viitattu 23.5.2019.  (englanniksi)
10. ↑  Free Content Pack 01: Hidden Dreams coming 3 August :: Hollow Knight General Discussions *steamcommunity.com*. Viitattu 15.5.2019.
11. ↑  The Grimm Troupe Descends! Backer Rewards! TGS! Cosplay! More!  14.9.2017. Team Cherry.  Arkistoitu 27.10.2017. Viitattu 28.6.2019. (englanniksi)
12. ↑  GODMASTER RELEASE DATE ANNOUNCED! *Team Cherry*. Viitattu 3.8.2022. (englanniksi)
13. ↑  'Hollow Knight: Silksong' Revealed!  14.2.2019. Team Cherry.  Arkistoitu 10.3.2019. Viitattu 23.5.2019.
14. ↑  Souppouris, Aaron: ‘Silksong’ is a full-blown sequel to ‘Hollow Knight’  13.2.2019. engadget. Viitattu 23.5.2019.
15. ↑   Hollow Knight for PC reviews Metacritic.
16. ↑   Hollow Knight for Nintendo Switch Reviews Metacritic.
17. 1 2  Whitaker, Jed: Review: Hollow Knight  27.3.2017. Destructoid.  Arkistoitu 27.3.2017.
18. 1 2  Blake, Vikki: Hollow Knight review – a slick, stylish, and super tough Metroidvania *Eurogamer.net*.  28.6.2018.  (englanniksi)
19. 1 2  Marks, Tom: Hollow Knight Review *IGN*.  21.6.2018. Viitattu 23.5.2019.
20. ↑  Mundy, Jon: Review: Hollow Knight (Switch eShop) *Nintendo Life*.  19.6.2018. Viitattu 23.5.2019.
21. 1 2  Marks, Tom: Hollow Knight review  10.7.2017. PC Gamer. Viitattu 14.5.2019.
22. ↑  Forrest, Tavish: Review: Hollow Knight  15.5.2017. PC PowerPlay Magazine. Viitattu 14.5.2019.
23. ↑  Gibson, Ari (14 February 2019) *Team Cherry* "Hollow Knight: Silksong Revealed! (Arkistoitu – Internet Archive)
24. 1 2  Walker, Alex: Hollow Knight Has Sold More Than 1 Million Copies On PC.  *Kotaku Australia*, 5.7.2018.  Kotaku Australia. Artikkelin verkkoversio. Viitattu 23.7.2018.  (englanniksi)
25. ↑  Walker, Alex: Hollow Knight Has Sold Over 500,000 Copies  10.11.2017. Kotaku. Viitattu 23.5.2019.
26. ↑  Stevens, Colin: Hollow Knight Sold over 250,000 Copies on Switch in Its First Two Weeks  29.6.2018. IGN. Viitattu 23.5.2019.

Aiheesta muualla
----------------

* *Hollow Knight* MobyGamesissa (englanniksi)
* Pelin virallinen verkkosivu (englanniksi)